OzLabs/hebrew-wiki-articles huggingface dataset:
זיגוטה

זיגוטה: [[תא ביצה אחרי הפריה עם תא זרע.]]
זיגוטה היא מונח בביולוגיה התפתחותית המתאר את השלב הראשון ביצירת אורגניזם חדש, כאשר הוא תא יחיד. המונח משמש גם לתיאור של קבוצת התאים שנוצרת לאחר מספר חלוקות, למרות שהמונח המדויק יותר לשלב זה הוא בלסטומר . 

זיגוטה בדרך כלל נוצרת על ידי אירוע הפריה של שני הפלואידים - ביצית של הנקבה ותא זרע של הזכר - אשר מתאחדים כדי ליצור תא דיפלואידי יחיד. לכן הזיגוטה מכילה את החומר הגנטי (DNA) של האם והאב ומספקת את כל המידע הגנטי הדרוש ליצירת אורגניזם חדש.

ברביית יונקים, לאחר אירוע ההפריה, הזיגוטה נודדת במורד השחלה, תוך כדי התחלקות אך ללא שינוי בגודל, בתהליך של מיטוזה. כל היונקים עוברים בחייהם את שלב הזיגוטה, והשלב הבא הוא העובר. זיגוטה אנושית קיימת כארבעה ימים, וביום החמישי היא הופכת לבלסטוציסט.

==סוגים==
===הטרוזיגוט===
יצור הוא הטרוזיגוט (או הטרוזיגוטה) לגן מסוים, אם לו שני אללים שונים באותו לוקוס בכרומוזום מסוים. לפי הגנטיקה הקלאסית או המנדליאנית, האלל הדומיננטי הוא זה שהתכונה אליה הוא מקודד מתבטאת. למשל, גן שיש לו 3 אללים אפשריים: B ,A, ו-C. בפרט מסוים יכולים להיות צירופים שונים של אללים אלה, כולל חזרה על אותו אלל. אם שני האללים זהים, פרט זה יכונה הומוזיגוט לגן זה, למשל, Bו-B. לחלופין, פרט מסוים גם יכול להיות הטרוזיגוט לגן זה, למשל, A ו-C, או A ו-B.

===הומוזיגוט===
פרט הוא הומוזיגוט (או הומוזיגוטה) לגן כלשהו אם שני האללים של הגן המצויים בו זהים. כלומר, הוא נושא שני עותקים של אותו אלל, האחד מקורו באב, והשני - באם. פרטים שהם הומוזיגוטים בכל הגנום נקראים זן טהור. ניתן לקבוע אם פרט הוא הומוזיגוט בכל אתר בגנום (לוקוס) שהוא פולימורפי, כלומר בעל יותר ממופע יחיד של האלל, ולאו דווקא באזורים המקודדים המכונים גנים.

===נוליזיגוט===
יצור הוא נוליזיגוט בעל אלל אפס (או נוליזיגוטה) לתכונה מסוימת, אם שני האללים לאותה התכונה מוטנטים. מעצם היות שני האללים מוטנטים, נגזר השם "נול" ("null") שמשמעו "אפס". מכאן נובע שהומוזיגוט אפס ונוליזיגוט הם מושגים זהים.

===המיזיגוט===
הֶמִיזיגוטה ביצור דיפלואידי הוא כאשר יש כרומוזום שקיים רק עותק אחד שלו, כלומר אין לו כרומוזום הומולוג. במצב כזה, התא או האורגניזם השלם נקראים "המיזיגוטים". ניתן לראות תופעה זו כאשר עותק אחד של הגן נמחק, או כאשר מדובר בגן הנמצא על כרומוזומי המין במין הטרוזיגוטי (שיש בו כרומוזומי מין שונים, כמו X וY). באורגניזמים בהם הזכר הוא הטרוזיגוטי, כמו אצל בני אדם, כמעט כל הגנים שיש להם תאחיזה ל-X הם המיזיגוטים בזכרים, מכיוון שיש להם רק כרומוזום X אחד, ורק מספר מועט של גנים זהים על כרומוזום ה-Y. כדוגמה קיצונית ניתן להסתכל על דבורת הדבש, בהם הזכר הוא המיזיגוטי לחלוטין. הם מתפתחים מביצה שלא עברה הפריה, והגנום שלהם האפלואידי לגמרי, בשונה מנקבות הדבורה, שהן דיפלואידיות.

עכברים טרנסגנים שהחדירו להם DNA חיצוני מעובר גם כן נחשבים ליצורים המיזיגוטים, מכיוון שהאלל שהוחדר צפוי להשתלב בעותק אחד בלבד של כל לוקוס. עכבר מהונדס כזה יכול לגדול מאוחר יותר להומוזיגוטה, ומתוחזק כקו מולד כדי להפחית את הצורך לאשר את גנוטיפים של כל המלטה.

==קישורים חיצוניים==

* 

קטגוריה:רבייה
קטגוריה:ביולוגיה התפתחותית
בית (סרט, 1994)

בית הוא סרט ישראלי עלילתי-תיעודי קצר שיצא ב-1994.

בית הוא סרט הגמר של הבמאי והתסריטאי דוד אופק בבית הספר סם שפיגל לקולנוע ולטלוויזיה, ירושלים. סרט זוכה פרסים, אשר נבחר כאחד מעשרת סרטי בית הספר הטובים ביותר בכל הזמנים.

הסרט מתאר אירועים מתקופת מלחמת המפרץ (שהתרחשה כשלוש שנים לפני הפקת הסרט) בבית הוריו של אופק ברמת גן כאשר סבתו באה לשהות איתם בתקופת המלחמה. בין האזעקות והשהיה בחדר האטום בני המשפחה צופים בתמונות המלחמה מעיראק, ומנסים לזהות את בית המשפחה הישן בבגדאד מצילומי האוויר של ההפצצות, ותוך כדי כך מעלים זכרונות על הבית ועל עזיבתו עם העלייה ארצה.

הסרט דן בנושאים של הזהות של הישראלים שעלו מארצות ערב ומשפחותיהם, ויחסם לארץ מוצאם, כמו גם של זיכרון ושחזורו. בסרט הדמויות של הוריו וחברתו של אופק משוחקות על ידי שחקנים (שושה גורן, ששיתוף הפעולה שלה עם אופק המשיך אחר כך בסדרה "בת ים ניו יורק", משחקת את אימו, ואריה אליאס את אביו), אבל הוא וסבתו מופיעים בתפקידי עצמם, והסרט צולם בבית הוריו. ערבוב זה של סרט עלילתי ודוקומנטרי ושל שחקנים מקצועיים ואנשים שמשחקים את עצמם מוסיף גם הוא נדבך לעיסוק של הסרט בנושא הזיכרון והתיעוד.

==פרסים==
* פרס ראשון - פסטיבל אדינבורו, 94';
* פרס הסרט התיעודי המצטיין - פסטיבל אוברהאוזן, גרמניה, 95';
* פרס חבר השופטים - פסטיבל סן-פרנסיסקו, 95';
* פרס ראשון - פסטיבל ישראפסט לוס אנג'לס-ניו-יורק, 94';
* פרס ראשון - תחרות וולגין, פסטיבל הקולנוע ירושלים, 94';
* פרס ראשון - פסטיבל ת"א הבינלאומי לסרטי סטודנטים, 94';
* פרס שני - פסטיבל פילדלפיה, 95';
* צל"ש - תחרות הסרט הקצר, 94';
* צל"ש - פסטיבל מונטקטיני, איטליה, 95'

הסרט נבחר כאחד מעשרת הסרטים הטובים ביותר בכל הזמנים של בית הספר סם שפיגל לקולנוע ולטלוויזיה, במסגרת חגיגות יום ההולדת ה-15 לבית הספר, והוא מופיע במהדורת ה-DVD המיוחדת בהוצאת גלובוס-יונייטד ובית הספר סם שפיגל: "10 הסרטים הנבחרים".

==קישורים חיצוניים==

==הערות שוליים==

קטגוריה:סרטים ישראליים קצרים
קטגוריה:סרטי סטודנטים
קטגוריה:סרטי 1994
קטגוריה:סרטים תיעודיים ישראליים
קטגוריה:סרטים ישראליים משנת 1994
ג'קריג'ה קונה

ג'קריג'ה קונה (בצרפתית: Djakaridja Koné; נולד ב-1 בינואר 1986 באביג'אן) הוא כדורגלן עבר יליד חוף השנהב, המשחק בעמדת הקשר האחורי.

== קריירה ==
ג'קריג'ה קונה החל את הקריירה בקבוצת הנוער של מועדון הכדורגל הגנאי סיוי ספורט. בתחילת עונת 2005/2006 חתם ג'קריג'ה בהפועל פתח תקווה, אך כמעט ולא שיחק והיה שחקן ספסל. בסיום העונה החליטה הנהלת הקבוצה להשאילו להפועל חיפה מהליגה הלאומית, ושם הפך ג'קריג'ה לשחקן הרכב קבוע. הוא שיחק בהפועל חיפה במשך שנתיים, ולאחר מכן חזר להפועל פתח תקווה, בה חתם על חוזה למשך שנתיים.

ג'קריג'ה קונה לא הרבה להבקיע או לבשל שערים בעונת 2008/2009, עונתו הראשונה בליגת העל, אך שיחק באופן קבוע בחלק האחורי של חוליית הקישור של הקבוצה. במחזור ה-13 של הליגה הוא ספג פציעה שאילצה אותו לנוח משלושה משחקים, שבכולם הפסידה קבוצתו. גם לאחר שחזר מהפציעה לא הצליחה הפועל פתח תקווה לשחזר את יכולתה מהתקופה שלפני פציעתו.

לקראת סוף העונה התברר כי כרטיס השחקן של ג'קריג'ה שייך לאיש העסקים מאיר שמיר, שהיה פעיל במשך שנים רבות בקבוצה בתפקידים שונים. בתום העונה חתם ג'קריג'ה בדינמו בוקרשט מליגת העל הרומנית. הוא חתם ביולי 2009, אך נכנס להרכב רק לאחר עזיבת אוסמן נ'דוה בינואר 2011. לאחר שלוש שנים ברומניה, חתם באוויאן מליגת העל הצרפתית.

ב-30 באוגוסט 2015 חתם בסיוואספור הטורקית. 

בפברואר 2011 ערך את הופעת הבכורה שלו בנבחרת בורקינה פאסו, במשחק מול נבחרת כף ורדה.

בן דודו של ג'קריצ'ה הוא ארונה קונה, כדורגלן נבחרת חוף השנהב.

== קישורים חיצוניים ==

קטגוריה:כדורגלנים מחוף השנהב
קטגוריה:קשרי כדורגל מחוף השנהב
קטגוריה:כדורגלנים בורקינאים
קטגוריה:קשרי כדורגל בורקינאים
קטגוריה:אביג'אן: כדורגלנים
קטגוריה:כדורגלני הפועל פתח תקווה
קטגוריה:כדורגלני הפועל חיפה
קטגוריה:כדורגלני דינמו בוקרשט
קטגוריה:כדורגלני אוויאן
קטגוריה:כדורגלני סיוואספור
קטגוריה:כדורגלני נבחרת בורקינה פאסו
קטגוריה:כדורגלנים זרים בישראל
קטגוריה:כדורגלני גביע אפריקה לאומות 2012
קטגוריה:כדורגלני גביע אפריקה לאומות 2013
קטגוריה:כדורגלני גביע אפריקה לאומות 2015
קטגוריה:איבוארים שנולדו ב-1986
קטגוריה:בורקינאים שנולדו ב-1986
תיכון סוויט ואלי

תיכון סוויט ואלי (באנגלית: Sweet Valley High) היא סדרת דרמה קומית אמריקאית אשר מבוססת על סדרת ספרים באותו שם מאת הסופרת פרנסין פסקל . הסדרה מספרת על חייהן של אחיות תאומות, אליזבת וג'סיקה וויקפילד, אשר זהות במראן החיצוני אך שונות באופיין, הלומדות בתיכון בשם "סוויט וואלי".

הסדרה שודרה במקור מה-5 בספטמבר 1994 עד ה-14 באוקטובר 1997, והופקה על ידי חיים סבן. לאחר שלוש עונות בהן שודרה הסדרה בסינדיקציה, היא הועברה במהלך העונה הרביעית לערוץ UPN, שם שודרה במשך עונה אחת בלבד בשל רייטינג נמוך.

בישראל שודרה הסדרה בערוץ הילדים, ולאחר מכן בשידורים חוזרים בערוץ פוקס קידס/ג'טיקס עד 2009.

== תקציר העלילה ==
עלילת הסדרה מתמקדת בחייהן של אליזבת וג'סיקה וייקפילד, שתי תאומות אשר לומדות בתיכון "סוויט וואלי" שבקליפורניה ובחבריהן. בעוד שאליזבת היא נערה ידידותית ובעלת אופי חם, אחותה התאומה ג'סיקה היא שחצנית, ערמומית, ותעשה הכל על מנת להשיג את מבוקשה.

== הדמויות ==
=== דמויות ראשיות ===
* אליזבת "ליז" וויקפילד (סינת'יה דניאל) - אחותה התאומה של ג'סיקה, מבוגרת ממנה בארבע דקות. היא נחשבת לנדיבה, הנחמדה, והאהובה בין התאומות, היא גם נחשבת לבחורה הכי יפה בתיכון סוויט ואלי. מאוד מחוברת לחברותיה. כותבת בעיתון בית הספר וחלומה הוא להיות עיתונאית.
* ג'סיקה "ג'ס" וויקפילד (בריטני דניאל) - אחותה התאומה של אליזבת וצעירה ממנה בארבע דקות. נחשבת להפך של אליזבת, מכורה לאופנה, יחסית אנוכית ערמומית וסנובית.

=== דמויות משנה ===
* אניד רולינס (איימי דניאלס) - חברתה הטובה של אליזבת.
* ליילה פלואר (ברידג'ט פלאנרי בעונות 1-3 ושירלי אליוט בעונה 4) - חברתה הטובה של ג'סיקה, סנובית.
* טוד ווילקינס (ריאן ג'יימס ביטל בעונות 1-3 וג'ירמי גארט בעונה 4) - החבר/ידיד של אליזבת, לפעמים קשה לו לשמור איתה על יחסים טובים. 
* וינסטון אגברט (מייקל פרל) - החנון של הכיתה ונחשב לאויבו המושבע של ברוס פטמן, מאוהב בג'סיקה וויקפילד.
* ברוס פטמן (ברוק ברנט בעונות 1-3 וכריסטופר ג'קסון בעונה 4) - נער עשיר ויפה אך אנוכי. תמיד שרוי בריב עם וינסטון, חובב טניס למרות שהוא שונא להפסיד.
* דיבאון וויטלאו (מנלי פופ) - נער יפה שאליזבת מחבבת.

==קישורים חיצוניים==

קטגוריה:דרמות קומיות אמריקאיות
קטגוריה:סדרות נעורים אמריקאיות
קטגוריה:סדרות טלוויזיה אמריקאיות שעלו לשידור בשנות ה-1990
קטגוריה:ערוץ הילדים: תוכניות רכש
קטגוריה:פוקס קידס: תוכניות וסדרות
קטגוריה:סבן אנטרטיינמנט: תוכניות וסדרות
מדבר אדומים

מדבר אדומים הוא אזור במדבר יהודה, צפונית-מזרחית לירושלים.

על-פי מנשה הראל, מחוקרי האזור, מדבר יהודה מתחלק למספר מדבריות משנה כמו מדבר זיף, מעון ועוד. על פי דברי הימים מדבר אדומים נקרא "מדבר ירואל".

על פי מנשה הראל, התייחד מדבר אדומים בכך שלא היה מיושב מעולם, למעט בימי בית ראשון. היישובים היחידים בו נמצאו מתקופת מלכי יהודה בבקעת הורקניה. כיום מצויים בו ובגבולותיו מספר יישובים, בהם מעלה אדומים, מעלה מכמש, כפר אדומים, נווה ארז ועוד.

==ראו גם==
* הר מונטר

== הערות שוליים ==

אדומים
גורביץ'

גורביץ הוא שם משפחה יהודי אשכנזי, גרסה של הורוביץ שמקורה בהשפעה רוסית.

קטגוריה:שמות משפחה אשכנזיים
קטגוריה:שמות משפחה רוסיים
קטגוריה:שמות משפחה יהודיים
קטגוריה:שמות משפחה עבריים
יושיוקי צורוטה

יושיוקי צורוטה (ביפנית: 鶴田 義行; 1 באוקטובר 1903 - 24 ביולי 1986) היה שחיין יפני. אלוף אולימפי בעל שתי מדליות זהב משתי אולימפיאדות ושיאן עולם שהתמחה בסגנון חזה.

== ביוגרפיה ==
צורוטה נולד בקאגושימה, יפן. הוא היה בן שני מתוך 9 אחים.

באולימפיאדת אמסטרדם (1928) זכה צורוטה במדליית זהב במשחה ל-200 מטר חזה בשיא אולימפי חדש (שלישי במספר) בתוצאה של 2:48.8 דקות, לפני שיאן העולם, שהחמיץ את האולימפיאדה הקודמת שבה היה המועמד המוביל, השחיין הגרמני אריך רדמכר (2:50.6 דקות) והשחיין הפיליפיני טאופילו אילדפונסו (2:56.4 דקות). בשלב המוקדמות קבע צורוטה שיא אולימפי חדש (2:50.0 דקות) ובשלב חצי הגמר שיפר את השיא האולימפי פעם נוספת (2:49.2 דקות).

המתחרה מאוסטריה קארל שאפר שסיים במקום השביעי ולכן לא השתתף בגמר, זכה במקום הרביעי אותה שנה באולימפיאדת החורף בהחלקה על הקרח. להכרה הוא זכה כשזכה בשתי מדליות זהב בהחלקה על הקרח במשחקי החורף של 1932 ו-1936.

ביולי 1929 קבע צורוטה שיא עולם חדש ב-200 מטר חזה בתוצאה של 2:45.0 דקות בקיוטו, יפן.

באולימפיאדת לוס אנג'לס (1932) הגן צורוטה על תוארו כשזכה במדליית זהב במשחה ל-200 מטר חזה, בתוצאה של 2:45.4 דקות, לפני בן ארצו ריזו קויק (2:46.6 דקות) וטאופילו אילדפונסו, שהגן על מדליית הארד שלו (2:47.1 דקות). בגמר שחו שלושה שחיינים מיפן, שני שחיינים מהפיליפינים ושחיין גרמני אחד. בשלב המוקדמות צורוטה וקויק קבעו שיא אולימפי חדש בתוצאה זהה של 2:46.2 דקות. בשלב חצי הגמר קויק היפני קבע שיא אולימפי חדש 2:44.9 דקות וניצח את צורוטה (2:45.4 דקות). שיאן העולם ליאונרד ספנס מגיאנה, שייצג בתחרויות בינלאומיות את ברמודה, לא השתתף במשחקים האולימפיים.

לאחר המשחקים האולימפיים סיים צורוטה את לימודיו באוניברסיטת מייג'י.

הופעתו המוצלחת של צורוטה, במשחקים האולימפיים והיותו השחיין המבוגר בנבחרת היפנית, הראתה את השליטה היפנית בשחייה בשנות ה-30 של המאה ה-20 עד למלחמת העולם השנייה.

לאחר המלחמה החל צורוטה לאמן שחייה בהיים. לאחר מכן ניהל צורוטה את הליגה היפנית בשחייה. היה סגן נשיא של ליגת השחייה של היים ונשיא איגוד השחייה של מצויאמה.

* בשנת 1968 זכה צורוטה להכלל בהיכל התהילה הבינלאומי של השחייה. [https://web.archive.org/web/20081121054448/http://www.ishof.org/Honorees/68/68ytsuruta.html]

== ראו גם ==

* התפתחות שיא העולם במשחה ל-200 מטר חזה

==קישורים חיצוניים==

==הערות שוליים==

קטגוריה:שחייני חזה
קטגוריה:שחיינים באולימפיאדת אמסטרדם (1928)
קטגוריה:שחיינים באולימפיאדת לוס אנג'לס (1932)
קטגוריה:אלופים אולימפיים יפנים: שחייה
קטגוריה:שיאני עולם יפנים: שחייה
קטגוריה:יפנים שנולדו ב-1903
קטגוריה:יפנים שנפטרו ב-1986
רומן חניכה

רומן חניכה (בגרמנית: Bildungsroman), נקרא בעברית לעיתים גם "רומן התחנכות", הוא סוגה ספרותית שהתפתחה בתקופת הנאורות בגרמניה. רומן החניכה עוסק בהיבטים הפסיכולוגיים, המוסריים והחברתיים של התבגרות הגיבור. המונח נטבע על ידי הפילולוג הגרמני יוהאן קרל סימון מורגנשטרן (Morgenstern) בהתייחסותו לספרו של גתה "וילהלם מייסטר" (1796-1795), שנחשב לספר הראשון בסוגה זו. 

== מאפיינים של רומן החניכה ==
לרומן החניכה הקלאסי מיוחסים מספר מאפיינים, אם כי ייתכן שלא כולם יתקיימו בכל סיפור.
*הרומן מתאר את חיי הגיבור מילדותו ועד בגרותו.
*במהלך הרומן מגבש הגיבור זהות עצמאית מבחינה אישיותית, חברתית, מינית והשקפתית.
*במהלך הסיפור יעבור הגיבור חוויות מתחומים משמעותיים בחיים (מוות, זוגיות, פרנסה, חולי, זיכרון), ואופן ההתמודדות שלו יתרום לעיצוב דמותו. 
*התהליך שעובר הגיבור כולל התבוננות פנימית ורפלקטיבית בינו לבין עצמו, ובמקביל בחינה של הסביבה החיצונית (המשפחה, החברה, העולם). 
*תהליך ההתבגרות הוא ארוך, הדרגתי ולעיתים קשה. התהליך כרוך בהתנגשויות, חיכוכים וקונפליקטים בין מאפיינים שונים של הגיבור לבין הסדר החברתי הקיים. 
*בין הדמויות הסובבות את הגיבור תהיה דמות "חונך" אחת או יותר, שיחסיה עם הגיבור ישפיעו עליו על דרך החיוב או על דרך השלילה. 
*המסע הפנימי ילווה לעיתים גם ביציאה למסע פיזי ומעבר ממקום למקום, כאשר שינוי כלשהו (חוסר שביעות רצון, אסון, מאבק) מונע מהגיבור להמשיך לחיות בחיק משפחתו או סביבתו הקודמת. 
*בסופו של דבר הגיבור מוצא את מקומו בחברה, מתוך קבלה חלקית או מלאה של ערכיה.
החל מסביבות תחילת המאה ה-20 עברה סוגת רומן החניכה שינויים והתפתחויות. למשל, ברומני חניכה רבים תהליך הגדילה וההשתלבות בחברה אינו מגיע לידי השלמה. כך לדוגמה ב"בחורף" של יוסף חיים ברנר, "תוף הפח" של גינטר גראס, "דמיאן" של הרמן הסה, "מוטל בן פייסי החזן" של שלום עליכם או "ספר הדקדוק הפנימי" של דויד גרוסמן. תופעה זו בסוגת רומן החניכה מכונה "אנטי-בילדונגסרומן", ולעיתים נתפסת כהתפתחות בתוך מסגרת הסוגה, בהתאם לרוח הזמן.

== דוגמאות נבחרות ==
*ז'אן-ז'אק רוסו, "אמיל, או על החינוך" (1762)
*גתה,"וילהלם מייסטר" (1796-1795)
*סטנדל, "האדום והשחור" (1830)
*שרלוט ברונטה, "ג'יין אייר" (1847)
*צ'ארלס דיקנס, "דייוויד קופרפילד" (1850)
*גוטפריד קלר, "היינריך הירוק" (1854)
*גוסטב פלובר, "החינוך הסנטימנטלי" (1869)
*רוברט לואיס סטיבנסון, "אי המטמון" (1882-1881)
*מארק טוויין, "הרפתקאותיו של האקלברי פין" (1885)
*ג'יימס ג'ויס, "דיוקן האמן כאיש צעיר" (1916)
*הרמן הסה, "סידהרתא" (1922)
*תומאס מאן, "הר הקסמים" (1924)
*ג'.ד. סלינג'ר, "התפסן בשדה השיפון" (1951)
*גינטר גראס, "תוף הפח" (1959)
*נל הרפר לי, "אל תיגע בזמיר" (1960)
*אמיל אז'אר, "כל החיים לפניו" (1975)
*דויד גרוסמן, "ספר הדקדוק הפנימי" (1991)
*יצחק בן-נר, "משחקים בחורף" (1988)

==קישורים חיצוניים==
* 
* 

קטגוריה:סוגות ספרותיות
עדי פרג (כדורסלן)

עדי פרג (נולד ב-23 ביולי 1979) הוא כדורסלן עבר ומאמן כדורסל ישראלי.

== קריירה ==
פרג שיחק בקבוצת הנוער של הפועל תל אביב, וב-1998 הועלה לקבוצת הבוגרים. בעונת 2000/2001 הוא עבר להפועל חולון מהליגה הלאומית, הפך לשחקן חמישייה שם, וירד עמה לליגה הארצית בסיום העונה שלאחר מכן. לאחר עונה אחת בליגה הארצית הצטרף פרג להפועל לב השרון, במדיה קלע בממוצע 9.6 נקודות למשחק.

לאחר עונה אחת בלב השרון הוא הצטרף למכבי פתח תקווה, והוביל אותה להעפלה לליגת העל לאחר ניצחון על עפולה בגמר הפלייאוף, עם ממוצע של 17 נקודות למשחק. הוא היה שחקן חמישייה קבוע בפתח תקווה בעונתה הראשונה בליגת העל, בה קלע בממוצע 8.3 נקודות למשחק.

פרג חזר לחולון לפני עונת 2005/2006, והצטיין עם ממוצע של 15.4 נקודות ב-18 דקות למשחק בליגה, ו-17.4 נקודות למשחק בפלייאוף. הוא אף קלע את שלשת הניצחון במשחק מול עפולה, שבזכותו העפילה חולון לליגת העל. חולון נותרה בליגה הלאומית למרות זאת, ופרג הוביל אותה פעם נוספת להעפלה לליגת העל לאחר ניצחון על הפועל באר שבע.

הוא חתם במכבי חיפה לקראת עונת 2007/2008, והוביל גם אותה לליגת העל עם ממוצע של 14.7 נקודות למשחק. בעונה שלאחר מכן שיחק בהפועל עפולה, והוביל גם אותה לעלייה לליגת העל ולרבע גמר גביע המדינה.

בתחילת עונת 2009-2010 חזר פרג לקדנציה שלישית בהפועל חולון. ועזב לאחר המחזור ה-9 למכבי אשדוד, שבסיום העונה העפילה לליגת העל לאחר אישור מנהלת הליגה.

בתחילת עונת 2010/11 חתם בקבוצת עירוני נהריה לעונה אחת.

בעונת 2011/12 הצטרף פרג לקבוצת הפועל אילת מהליגה הארצית.

לאחר שבסיום עונת 2011/12 הוחלט בהנהלת אילת לעלות לליגת העל, כל הסגל הוחלף ופרג חזר למרכז הארץ. לאחר המחזור ה-9 בעונת 2012/13, הצטרף פרג לקבוצת אליצור רמלה מהליגה הלאומית.

לאחר שנפצע באימוני רמלה ולא הספיק לשחק בה אפילו משחק אחד, חתם פרג לקראת סיום עונת 2012–2013 באליצור רמת גן מהליגה הארצית.

במהלך עונת 2013–2014 חתם פרג במכבי חדרה.

==חיים אישיים==
פרג, תושב פתח תקווה, עובד כמאמן כושר, נשוי לעמית ואב לבן.

==קישורים חיצוניים==

* [http://www.eurobasket.com/player.asp?Cntry=ISR&PlayerID=45308 דף השחקן] באתר יורובאסקט

קטגוריה:כדורסלנים ישראלים
קטגוריה:כדורסלני הפועל חולון
קטגוריה:כדורסלני הפועל תל אביב
קטגוריה:כדורסלני מכבי פתח תקווה
קטגוריה:כדורסלני מכבי חיפה
קטגוריה:כדורסלני הפועל עפולה
קטגוריה:כדורסלני מכבי אשדוד
קטגוריה:כדורסלני עירוני נהריה
קטגוריה:כדורסלני הפועל אילת
קטגוריה:כדורסלני מכבי חדרה
קטגוריה:כדורסלני הפועל לב השרון
קטגוריה:מדריכי כושר
קטגוריה:ישראלים שנולדו ב-1979
בבאטי

בָּבָּאטִי (בסוואהילי: Babati) היא עיר בנפת בבאטי שבמחוז מניארה בטנזניה. בבאטי ממוקמת 172 קילומטרים דרומית לארושה.

העיר משמשת כבירה המינהלית של נפת בבאטי ושל מחוז מניארה. העיר ממוקמת בקצה הפארק הלאומי טרנג'ירה ובבסיס אגם בבאטי , מתחת להר קווארה שגובהו 2145 מטר.

בבאטי נוסדה ככפר קטן והתפתחה לעיר, לאחר שמחוז בבאטי נוסד בשנת 1985.

== היסטוריה ==
לפי האמונה המקומית, שמה של העיר ניתן לה בטעות. לפי תושבי המקום, ילד מקומי נשאל בידי אדם זר מהו שם המקום. הילד לא הבין את השאלה, הצביע על אביו ואמר "Baba ti", כלומר - זהו אבי, וכך נקבע שם המקום<ref></ref>.

==הערות שוליים==

קטגוריה:טנזניה: ערים
ייעוץ

ייעוץ בהגדרה כללית הוא מתן הצעה איך להבין דבר מסוים או לפעול לגביו. נהוג להבחין בין ייעוץ התנהלותי-מעשיר לבין ייעוץ מקצועי אשר אמור להינתן תחת אחריות משפטית. אדם הנותן שירותי ייעוץ נקרא יועץ. לעיתים שירותי ייעוץ ניתנים על ידי מועצה מייעצת או על ידי תאגידים המתמחים בכך, ראו :קטגוריה:תאגידי ייעוץ אסטרטגי. 

== יתרונות אפשריים ==
ההיגיון בקבלת ייעוץ, כלומר בהעדפת דעה של אדם אחר על פני דעתך-שלך, נובעת לרוב מאחת או יותר מהסיבות הבאות:
* יתרון הידע והניסיון: הגורם המייעץ הוא מי שלמד תחום מסוים בצורה נרחבת, עוסק בו זמן רב ובמידת הצורך מכיר גם גופים אחרים איתם נדרש לבוא במגע. במקרה זה, מי שבא לייעוץ הוא מי שאינו מתמצא בתחום, והייעוץ מאפשר לו לרתום את הידע והניסיון של היועץ לצרכיו. תחומים לדוגמה: ייעוץ משפטי, ייעוץ תקשורתי, ייעוץ רפואי, ייעוץ מס. 
* יתרון האובייקטיביות: הגורם המייעץ אינו חווה את הקושי נפשי של המתייעץ ולא יושפע במישרין (או בכלל) מתוצאות ההחלטה. עקב כך הוא מסוגל לראות את הדברים מנקודת מבט לוגית ״קרה״. לרוב יתרון זה יתלווה ליתרון הידע והניסיון. תחומים לדוגמה: ייעוץ פסיכולוגי, ייעוץ עסקי, ייעוץ חינוכי.

== חסרונות אפשריים ==
* חוסר מקצועיות: חוסר ידע או ניסיון בתחום, או התיימרות לידע ולניסיון כאלה. במקרה כזה המתייעץ עלול להיפגע משום שהוא מתנהל בתחום שבו נדרשים ידע וניסיון מבלי שיש לו כאלה. לדוגמה: ייעוץ השקעות.
* היעדר אובייקטיביות: אם לגורם המייעץ יש אינטרסים משלו בנושא הייעוץ, הייעוץ שלו עלול להיות מנוגד לטובת המתייעץ. לדוגמה: ייעוץ משפטי (בפרט בתחום הפוליטי), ייעוץ כלכלי.
מאסג'י קיוקאווה

מאסג'י קיוקאווה (ביפנית: 清川 正二; 11 בפברואר 1913 - 13 באפריל 1999) היה שחיין יפני. אלוף אולימפי בעל שתי מדליות. קבע שיא עולם ב-400 מטר גב משחה שלא קיים באולימפיאדה. התמחה בסגנון הגב.

== ביוגרפיה ==
קיוקאווה נולד בהייצ'י, יפן.

באולימפיאדת לוס אנג'לס (1932) זכה קיוקאווה במדליית זהב, ב-100 מטר גב בתוצאה של 1:08.6 דקות, לפני חבריו לנבחרת טושיו אירי (1:09.8 דקות) וקנטרו קאווצו (1:10.0 דקות). בגמר שחו שלושה שחיינים מיפן, שני שחיינים מארצות הברית ושחיין מגרמניה.

באולימפיאדת ברלין (1936) לא הצליח קיוקאווה להגן על תוארו וזכה במדליית ארד, ב-100 מטר גב בתוצאה של 1:08.4 דקות, אחרי השחיינים מארצות הברית, אדולף קיפר שקבע שיא אולימפי שלישי במשחה זה (1:05.9 דקות) ואל ואנד ווג (1:07.7 דקות). בגמר שחו שלושה שחיינים מארצות הברית, שני שחיינים מיפן ושחיין מאוסטרליה. בשלב המוקדמות שחה קיוקאווה תוצאה של 1:07.2 דקות, אך סיים שני אחרי קיפר (1:06.9 דקות). קיפר שיפר פעם נוספת את השיא האולימפי בשלב חצי הגמר (1:06.8 דקות).

הופעתו המוצלחת במשחקים האולימפיים של לוס אנג'לס וברלין וכן של חבריו לנבחרת השחייה, הראתה את השליטה היפנית בשחייה בשנות ה-30 של המאה ה-20 עד למלחמת העולם השנייה.

הוא סיים את לימודיו בקולג' למסחר של טוקיו (נקרא כעת אוניברסיטת היטוצובאשי).

בשנת 1976 כיהן קיוקאווה כמנכ"ל חברת קנמצו.

בשנת 1979 כיהן קיוקאווה כסגן נשיא הוועד האולימפי הבינלאומי.
* בשנת 1978 זכה קיוקאווה להכלל בהיכל התהילה הבינלאומי של השחייה. [https://web.archive.org/web/20081204131103/http://www.ishof.org/Honorees/78/78mkiyokawa.html]

== ראו גם ==

==קישורים חיצוניים==

קטגוריה:חברי הוועד האולימפי הבין-לאומי
קטגוריה:שחייני גב
קטגוריה:שחיינים באולימפיאדת לוס אנג'לס (1932)
קטגוריה:שחיינים באולימפיאדת ברלין (1936)
קטגוריה:אלופים אולימפיים יפנים: שחייה
קטגוריה:שיאני עולם יפנים: שחייה
קטגוריה:יפנים שנפטרו מסרטן הלבלב
קטגוריה:יפנים שנולדו ב-1913
קטגוריה:יפנים שנפטרו ב-1999
מקדש ולהאלה

250px
מקדש וָלהאלה, המכונה גם היכל התהילה והכבוד של ולהאלה, הוא מבנה בסגנון נאו-קלאסי על שפת נהר הדנובה, בקרבת העיר רגנסבורג שבמדינת בוואריה, גרמניה.

ההיכל נבנה בין השנים 1830 – 1842 בתכנונו של האדריכל לאו פון קלנצה.

המבנה הוקם בהשראתו של לודוויג הראשון נסיך בוואריה עוד משנת 1807, על רקע תבוסות נסיכויות גרמניה וכיבושן על ידי נפוליאון בונפרטה. מטרתו העיקרית הייתה לעודד ולרומם את רוח העם המובס באמצעות ציון של דמויות היסטוריות ואירועים גדולים בחיי האומה והעם, מאז הניצחון בקרב יער טויטובורג, 1,800 שנה קודם לכן.

==המקורות ההיסטוריים==
המונח "ולהאלה" מקורו במיתולוגיה הנורדית, והוא מציין את מקום מנוחתם האחרון של גיבורי הקרבות שנהרגו. כוונתו של לודוויג הייתה לחזק את רוח העם ולהנציח, בנוסף לגיבורים צבאיים, גם גיבורים אזרחיים של העם הגרמני כמו מדענים, סופרים ואנשי דת.

בהקשר זה, המונח הגרמני מציין לא רק גרמנים החיים בגרמניה עצמה – אלא גם אחרים שמוצאם הוא גרמני אתני, ואף בעלי מוצא גרמני, שזכו לתהילה במדינות אחרות.

==יישום והבניה==

עד שנת 1825, מועד הכתרתו של לודוויג הראשון הושלמו כבר כ-60 פסלים. בשנת 1826 נקבע על ידו כי צורת ההיכל תהיה כהעתק של מבנה הפרתנון באתונה. האפריז הצפוני מציג את מדינות גרמניה כפנים אנושיות, והדרומי מציג סצנת קרב. המבנה נחנך רשמית ב-18 באוקטובר 1842 ובמועד זה כבר הכיל כ-96 פסלי ראש ועוד 64 טבלאות הנצחה לאישים או אירועים אשר לא נמצאה להם דוגמה לפיסול.

== דמויות עיקריות המונצחות בפסלים==
250px

*קונראד אדנאואר – קנצלר מערב גרמניה לאחר מלחמת העולם השנייה
*יוהאן סבסטיאן באך, לודוויג ואן בטהובן, אנטון ברוקנר – מלחינים היסטוריים
*אלברכט דירר, אנתוני ואן דייק, פטר פאול רובנס – ציירים
*אלברט איינשטיין, יוהאנס קפלר, ניקולאוס קופרניקוס – מדענים

בנוסף לאלה, מוצגים פסליהם של כל שליטי גרמניה מאז הקמת האימפריה הרומית הקדושה ועד לסוף המאה ה-19, מצביאים צבאיים גרמנים ובני אצולה ושושלות מלוכה במדינות אחרות.

==ולהאלה בימי השלטון הנאצי==
חלק משמעותי מחזונו של היטלר היה ליצור "לידה מחדש" של העם הגרמני אשר תתבסס על המקורות ההיסטוריים והתרבותיים שלו. בהיכל ולהאלה מצא כר נרחב ליישום רעיונותיו, בעיקר בהקשר של תחיית הענקת "כבוד" לדמויות היסטוריות של התרבות הגרמנית. למרבה האבסורד, בביקורו שם בשנת 1937 עוטר לכבודו פסלו של המלחין הנערץ עליו, אנטון ברוקנר שנפטר בשנת 1896 בצלב הקרס.

==כיום==
כיום ממשיכה ממשלת בוואריה במסורת הנצחה של גיבוריה בתנאי שחלפו לפחות 20 שנה מיום מותם. עד היום נוספו לפסלים המקורים 31 דמויות נוספות, בהן 12 נשים. בין המונצחים גם דמויות של מתנגדי השלטון הנאצי.

==קישורים חיצוניים==

* 

קטגוריה:בוואריה: מבנים
קטגוריה:גרמניה: תיירות
קטגוריה:מבנים נאו-קלאסיציסטים
קטגוריה:מבנים שתכנן לאו פון קלנצה
מטלון

משפחת "מטלון" היא משפחה יהודית-ספרדית שגורשה מספרד בשנת 1492.
<br />ישנן השערות שונות בקשר למקור שם המשפחה מטלון:
* מטיל מתכת. ייתכן כי בעבר התעסקו בני המשפחה בכריית מתכת. בארמית המילה מטלון פירושה: "עיר מכרות".
* מטלון מהעיר טולון בפרובנס, צרפת.
* מטלון בספרדית (matalón)- סוס עייף.

==הערות שוליים==

קטגוריה:משפחות יהודיות
קטגוריה:שמות משפחה ביהדות ספרד ופורטוגל
אנתוני מיילס

אנתוני מיילס (באנגלית: Anthony Miles; נולד ב-16 באוקטובר 1982 בשיקגו, אילינוי) הוא כדורסלן אמריקאי המשחק בעמדת הפאוור פורוורד ומתנשא לגובה 2.06 מטרים.

מיילס החל את קריירת המכללות שלו באוניברסיטת אולני סנטראל, לאחר מכן שיחק שנתיים באוניברסיטת אקסבייר, אותה הוביל בפעם הראשונה בתולדותיה לרבע הגמר של טורניר המכללות, לאחר זכייה באליפות האטלנטיק-10. מיילס לא נבחר על ידי אף קבוצה בדראפט ה-NBA ולכן יצא לאירופה וחתם באלגסיראס מהליגה הספרדית השנייה, אך כבר באמצע העונה עבר לבאנביטספור הטורקית.

מיילס נבחר במקום השני בדראפט הליגה הסינית על ידי קבוצת דונגואן ובעונתו הראשונה במדיה קלע 35.1 נקודות והוריד 11 ריבאונדים בממוצע למשחק וזכה בתואר של הליגה. גם בעונה הבאה היה מלך הסלים של הליגה עם 32.1 נקודות בממוצע למשחק. בקיץ 2007 מיילס ניסה שוב להתקבל לליגת ה-NBA, כאשר התאמן במחנה הקיץ של האינדיאנה פייסרס, אך לא קיבל חוזה בקבוצה ולכן חזר לסין. את עונתו השלישית בדונגואן סיים עם ממוצעים של 26.6 נקודות, 9.1 ריבאונדים ו-2.2 אסיסטים למשחק וסיים את העונה כסגן מלך הסלים של הליגה.

לקראת עונת עבר מיילס לטולון הצרפתית, אך נחתך מסגל הקבוצה לפני תחילת העונה ובאוקטובר 2008 חתם בעירוני רמת גן הישראלית, במדיה קבע ממוצעים ששלל עם 14.4 נקודות, 7.2 ריבאונדים ו-1.4 אסיסטים בכ-27.7 דקות בממוצע למשחק.

לאחר רמת גן הוא עבר לסטיאווה בוקרשט ואחר כך לקבוצות אחרות עד שסיים את הקריירה המקצועית בשנת 2014.

==קישורים חיצוניים==

* [https://www.proballers.com/basketball/player/20569/anthony-myles סיכום הופעות של אנתוני מיילס]

==הערות שוליים==

קטגוריה:כדורסלני מכבי עירוני רמת גן
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אילינוי: כדורסלנים
קטגוריה:שיקגו: אישים
קטגוריה:אמריקאים שנולדו ב-1982
בוריסוב

בוריסוב (בבלארוסית: Барысаў (בָּארִיסָאוּ), ברוסית: Борисов, בפולנית: Borysów; בעברית נכתבת הצורה "בּוֹרִיסוֹב" - בעקבות אופן הכתיבה של שם העיר ברוסית) היא עיר במחוז מינסק בבלארוס. משמשת כמרכז אזור בוריסוב במחוז מינסק, צפונית מזרחית מהבירה מינסק. אוכלוסיית העיר מונה כ-150,000 תושבים נכון ל-2009.

היא הוקמה בתחילת המאה ה-12 על ידי נסיכי פולוצק, שהיו שליטים של נסיכות רוסית עצמאית מרוס של קייב. העיר נכללה בשטחי הדוכסות הגדולה של ליטא במהלך המאה ה-13. בשנת 1563 העיר קיבלה זכויות מגדבורג. העיר עברה לשליטת האימפריה הרוסית לאחר חלוקת פולין השנייה בשנת 1793.

==יהודי בוריסוב==
הקהילה היהודית קיימת בעיר מהמאה ה-16. במאה ה-17 קהילת בוריסוב נחשבה כאחת המבוססות בליטא. עיקר עיסוקי היהודים היה מסחר בעצים ובלחם עם ריגה ואזור שמצפון לים השחור. ב-1776 מספר חברי הקהילה הגיע ל-249 בני אדם. משנת 1793 בחלוקת פולין השנייה בוריסוב חלק מהאימפריה הרוסית. ב-1798 בנפת בוריסוב התגוררו 674 יהודים וב-1805 1046 יהודים. בזמן מלחמת רוסיה–צרפת (1812) יהודי בוריסוב הוכיחו נאמנות לשלטון הרוסי. יהודי מבוריסוב בשם איגומנר אף נורה על ידי חיילי נפוליאון כשסירב להדריך את הצרפתים. יהודי בוריסוב שלחו שליחים לצבא הרוסי כדי להודיע להם איפה נמצאים הצרפתים ואיך יוכלו לתקפם, אך הצרפתים שינו תוכנית ומרשל ניקולא אודינו נתן ליהודים מידע כוזב על תוכניותיו. כתוצאה מכך 3 יהודים נתלו על ידי הצבא הרוסי.

בשנת 1887 מכ-17,700 מתושבי העיר 10,300 היו יהודים.

הרב חיים זונדל מכבי הקים בעיר אגודה של חובבי ציון.

בשנת 1939 מבין 49,000 תושבים 10,000 היו יהודים. הגרמנים הגיעו לבוריסוב ביולי 1941 ומיד הקימו גטו. ב-20 באוקטובר אותה שנה הם התחילו בחיסול הגטו ו-9,000 נרצחו בו. במקום קיימות אנדרטאות לזכר המאורעות. בעיר קיימת קהילה יהודית קטנה ובית הקברות היהודי עדיין פעיל.

== ערים תאומות ==
* 
* 
* 
* 
* 

==קישורים חיצוניים==

* 
* [http://www.borisov.minsk-region.by/ אתר עיריית בוריסוב] (ברוסית ואנגלית)
* [http://radzima.org/pub/miesta.php?lang=en&miesta_id1=mebabary מידע על העיר באתר Radzima.org] (באנגלית, רוסית, פולנית ובלארוסית)
* 
* 
* 
* 
* 

קטגוריה:מחוז מינסק: ערים
קטגוריה:קהילות יהודיות בבלארוס
קטגוריה:גטאות בבלארוס
*
קטגוריה:יישובים שהוקמו במאה ה-12
שנאת סיכון

שנאת סיכון היא מושג בפסיכולוגיה, בכלכלה ובתורת המשחקים, הקשור להתנהגות של פרטים בתנאי אי-ודאות. 

כל אדם מתייחס באופן מסוים לסיכונים: חלק מהאנשים הם שונאי סיכון, חלקם אוהבי סיכון, בעוד האחרים אדישים ביחס ללקיחת סיכון.

שנאת סיכון היא ההסתייגות של אדם לקבל עסקה שתוצאתה אינה ודאית, על פני עסקה שתוצאתה ודאית יותר, גם אם הרווח הצפוי בעסקה הוודאית נמוך יותר. 

מניחים שלכל אדם יש פער מסוים ברווחים שעבורו הוא אדיש בין שתי העסקאות. פער זה תלוי ברמת שנאת הסיכון שלו, כלומר עד כמה אותו אדם שונא סיכונים.
 
== הגדרה פורמלית ==
תהי u פונקציית התועלת של מקבל החלטות מסוים. נניח כי יחס ההעדפות של מקבל החלטות זה מקיים את אקסיומות פון נוימן-מורגנשטרן ולכן פונקציית התועלת שלו, המכונה תועלת פון נוימן-מורגנשטרן, היא ליניארית. 
 
נגדיר את קבוצת התוצאות ככל המספרים הממשיים - R. לכל <math>x\in\R</math> התועלת מהפרס x מוגדרת על ידי: <math>U(x)=u\left[1(x)\right]</math>.

כלומר: התועלת מההגרלה לקבל את x בהסתברות 1. 

לכל הגרלה פשוטה <math>L=\left[ p_1(x_1),p_2(x_2),... ,p_K(x_k) \right]</math> מתקיים:
<math>u(L)=\sum_{k=1}^K p_kU(x_k)</math>. 
כלומר: התועלת מההגרלה L היא תוחלת התועלת מהפרס המתקבל. 
 
נסמן ב-<math>\mu_L</math> את התוחלת של הפרס הכספי לפי L - 
<math>\mu_L=\sum_{i=1}^K p_kx_k</math> אזי:

*מקבל ההחלטות נקרא שונא סיכון אם לכל הגרלה L על מספר סופי של תוצאות מתקיים: <math>u(L)\le U\left(\mu_L \right)</math>.
*מקבל ההחלטות נקרא אדיש לסיכון אם לכל הגרלה L על מספר סופי של תוצאות מתקיים: <math>u(L)=U\left(\mu_L \right)</math>.
*מקבל ההחלטות נקרא אוהב סיכון אם לכל הגרלה L על מספר סופי של תוצאות מתקיים: <math>u(L)\ge U(\mu_L)</math>.

== משפט ==
מקבל החלטות שיחס ההעדפות שלו מקיים את אקסיומות פון נוימן-מורגנשטרן הוא:

*אדיש לסיכון אם ורק אם <math>U</math> ליניארית, 
*שונא סיכון אם ורק אם <math>U</math> קעורה, 
*ואוהב סיכון אם ורק אם <math>U</math> קמורה.

== דוגמה ==
מקבל החלטות יכול לבחור בין שתי אפשרויות: לקבל 50 ש"ח בוודאות או להטיל מטבע ולקבל 100 ש"ח אם יצא 'עץ' או כלום אם יצא 'פלי'. בשני המקרים התוחלת שווה.
*מקבל החלטות אדיש לסיכון יהיה אדיש בין שני המצבים.
*מקבל החלטות אוהב סיכון, יעדיף את ההגרלה מאשר לקבל 50 ש"ח בוודאות, ימשיך להעדיף אותה כל עוד הסכום הוודאי לא מאזן את רמת אהבת הסיכון שלו, ויהיה אדיש ביניהם רק כאשר יהיה איזון ביניהם (למשל, כשהסכום הוודאי הוא 60 ש"ח).
*מקבל החלטות שונא סיכון יעדיף את הסכום הוודאי, ימשיך להעדיפו כל עוד סכום זה מאזן את רמת שנאת הסיכון שלו, ויהיה אדיש רק כאשר יהיה איזון ביניהם (למשל, כשהסכום הוודאי הוא 45 ש"ח).

==ראו גם==
* שנאת הפסד
* מדד שנאת הסיכון של ארו-פראט
==לקריאה נוספת==
*

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מימון
קטגוריה:תורת המשחקים
קטגוריה:כלכלה התנהגותית
קטגוריה:סיכון
קטגוריה:סיכונים פיננסיים
מאקי (מלחמת העולם השנייה)

חברי המאקי
מאקי (מצרפתית Maquis) היו קבוצות של לוחמי גרילה של תנועת ההתנגדות הצרפתית במלחמת העולם השנייה.

קבוצות אלו היו בתחילה צרפתים שנמלטו להרים כדי לא להתגייס למשטר צרפת של וישי לעבודות כפייה שישרתו את הכובש הגרמני. תוך כדי המאמצים לא להיתפס ולהישלח לעבודות כפייה בגרמניה על ידי השלטונות, הם החלו להתארגן, בהתחלה במאמץ להישאר חופשיים, ובהמשך החלו להיות פעילים כקבוצות הלוחמות ומתנגדות למשטר וישי ולגרמנים.

השם מאקי (Maquis) לקוח משמהּ של צורת פני השטח שבו התחבאו קבוצות אלה: חורש ים תיכוני גבוה יחסית, תצורה צפופה של עצים קטנים מרובי גזעים יחד עם שיחים גבוהים ונמוכים.

==קישורים חיצוניים==

קטגוריה:ערכים שבהם תבנית בריטניקה אינה מתאימה
קטגוריה:מחתרות במלחמת העולם השנייה
קטגוריה:צרפת במלחמת העולם השנייה
מרכוס האטן

מרכוס אייזיאה האטן (באנגלית: Marcus Isaiah Hatten; נולד ב-13 בדצמבר 1980) הוא כדורסלן עבר אמריקאי, ששיחק בעמדות הרכז והקלע.

== קריירה ==
האטן נולד וגדל בבולטימור שבמרילנד והחל את הקריירה בשנת 1999 כשייצג את בית ספרו בליגת התיכונים.

עם סיום לימודי התיכון, התקבל לקבוצת הכדורסל של המכללה הקהילתית של טלהאסי בה שיחק כ-70 משחקים והעמיד ממוצעים של כ-20 נקודות למשחק.

לאחר כשלוש שנים עבר לשחק באוניברסיטת סנט ג'ונס בניו יורק ששיחקה בליגת הביג איסט, זכה עמה באליפות ה-NIT, נבחר לחמישיית העונה ולשחקן המצטיין של הליגה.

עם סיום לימודיו נרשם לדראפט ה-NBA, שיחק בליגת ה-CBA עם קבוצת לוס אנג'לס קליפרס אך לא נבחר.

בשנת 2003, חתם בקבוצת סטאל אוסטרוב ויאלקופולסקי, אך שוחרר ממנה וחתם בקבוצת יובי לה פאלמה, בסוף העונה חתם בקבוצת דנוור נאגטס.

בעונת 2004/2005, חתם בקבוצת א.ס. רמת השרון, שיחק איתה במסגרת היורופליג וסייע לה להישאר בליגת העל בכדורסל.

בעונת 2005/2006 חתם בקבוצת גוארוס מליגה המשנה הספרדית, אך שוחרר לאחר כחצי שנה בעקבות סכסוך עם הצוות המקצועי.

לאחר השחרור מגוארוס, חזר לישראל וחתם לשתי עונות בקבוצת הפועל תל אביב, אך שוחרר כעבור עונה אחת לאחר שהמועדון נקלע לקשיים כלכליים לאחר עזיבת ולדימיר גוסינסקי.

בעונת 2006/2007, חתם בקבוצת עירוני אשקלון וזכה עמה בגביע ווינר סל<ref></ref><ref></ref><ref></ref>.

בעונת 2007/2008, חתם בקבוצת סקאפטי מליגת העל האיטלקית, ירד איתה לליגת המשנה ושוחרר לאחר שזו נאלצה להיפרד מכל שחקני הסגל הזרים.

בעונת 2008/2009, חתם בניו באסקט ברינדיזי וסייע לה להישאר בליגת המשנה סיים עם ממוצעים של כ-15 נקודות ו-6 ריבאונדים למשחק.

בעונת 2009/2010, חתם בקבוצת קאסאלפוסטרלנגו מליגת המשנה האיטלקית.

בעונת 2010/2011, חתם בקבוצת בלפיוס מונס-אנו מהליגת העל הבלגית, אך שוחרר וחתם לשנתיים בקבוצת קולוסוס רודוס מליגת העל היוונית.

בעונת 2013/2014, חתם בקבוצת מיטלדויטשר מהבונדסליגה.

בעונת 2014/2015, חתם בקבוצת מוניצ'יפל אוראדיה ליגת העל הרומנית.

בעונת 2015/2016, חזר לבונדסליגה וחתם לשנתיים בקבוצת מיטלדויטשר.

== פרשות ציבוריות ==
בשנת 2007, נקשר שמו של השחקן ושל חבריו הוראס ג'נקינס, רוג'ר מייסון ג'וניור ושחקן הפועל ירושלים מריו אוסטין בפרשת התעללות מינית בנערה בת 19 עם צרכים מיוחדים, אך המשטרה והפרקליטות סגרו את תיק החקירה מחוסר אשמה.

== תארים ==
; עירוני אשקלון
* גביע ווינר סל (1): 2006/2007

== קישורים חיצוניים ==
* 
* [https://basket.co.il/all-time-players.asp?PlayerId=10214 קלעי כל הזמנים, באתר מנהלת ליגת העל בכדורסל]
* [https://www.one.co.il/Basketball/Player/32089?season=04-05 פרופיל שחקן - א.ס רמת השרון, באתר One]
* [https://www.one.co.il/Basketball/player/32089?season=05-06 פרופיל שחקן - הפועל תל אביב, באתר One]

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת סנט ג'ון בניו יורק
קטגוריה:כדורסלני איידהו סטמפיד (ליגת הפיתוח של ה-NBA)
קטגוריה:כדורסלני דנוור נאגטס
קטגוריה:כדורסלני ניו באסקט ברינדיזי
קטגוריה:כדורסלני הפועל תל אביב
קטגוריה:כדורסלני עירוני אשקלון
קטגוריה:כדורסלני א.ס. רמת השרון
קטגוריה:מלך הסלים של ליגת העל בכדורסל
קטגוריה:מרילנד: כדורסלנים
קטגוריה:כדורסלני קולוסוס רודוס
קטגוריה:אמריקאים שנולדו ב-1980
אכלזיה

אכלזיה
אכלזיה (באנגלית: Achalasia, מיוונית: a + khalasis - חוסר יכולת של השריר להשתחרר) היא מחלה נדירה של הוושט.

המחלה מאופיינת בקיומם של שני פגמים:
#התכווצות (spasm) של הוושט, קרוב לסוגר התחתון שלו עם אי יכולת להרפיה ("טונוס מוגבר").
#כשל בתנועה הפריסטלטית של הוושט, בשני השליש התחתונים של הוושט המורכבים משריר חלק בדופן.

הסיבה לפגמים אלו היא ירידה במספר תאי הגנגליון ונוכחות גופיפים ע"ש Lewy בתוך תאי הגנגליון הקיימים. כתוצאה מההתכווצות של החלק התחתון של הוושט, החלק האמצעי והעליון מורחבים מאוד והשכבה השרירית של מקטעים אלו היא מוגדלת (היפרטרופית).

חולים באכלזיה סובלים מקושי בבליעה (דיספגיה). עקב המזון שהצטבר והחיידקים המפרקים אותו יש ריח רע מהפה, ולעיתים הם סובלים מכאב. אצל חלק מחולים אלו מתפתחת דלקת סימפונות כתוצאה משאיפה של חלקיקי מזון. בנוסף, שיעור השכיחות של סרטן הוושט, בעיקר קרצינומה קשקשית (SCC), גבוה יותר בחולים אלו, כתוצאה מלחצים בגלל חוסר מעבר המזון, פגיעה חוזרת ודיספלזיה של התאים אשר עלולים לעבור התמרה סרטנית. עם הזמן יכולה להיווצר פיברוזיס של דופן הוושט, יחד עם דלקת והתכייבויות (יצירת כיבים).

מבחינה מיקרוסקופית, לא ניתן למצוא גנגליונים בין סיבי השריר של הוושט. הטיפול הרפואי הוא ניתוח או באמצעות בוטוליניום טוקסין אשר גורם להרפיה של הספינקטר (הסוגר) התחתון בוושט - הזרקות אלו מספקות הקלה בתסמינים למספר חודשים.

המחלה יכולה להיות ראשונית או נרכשת:
*מחלה ראשונית - הניוון נוצר מסיבה לא ידועה - לרוב מאובחן בגיל 9-8 שנים, אבחנה לפני גיל בית הספר אינה שכיחה.
*מחלה נרכשת - המחלה יכולה להיווצר כתוצאה מפגיעה בתאי עצב וגנגליונים. פגיעה בתאי עצב וגנגליונים יכולה להתרחש בגלל פרזיט - המחלה ע"ש chagas או chagas disease בדרום אמריקה, בגלל טראומה - למשל פגיעה בעצבי הצוואר, מחלת הפוליו, חולים בעמילואידוזיס, או חולי סוכרת.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:מחלות ושט, קיבה ותריסריון
מחלות והפרעות של הוושט

מחלות של הוושט יכולות לנבוע כתוצאה ממומים מולדים, או שהן יכולות להתרחש מאוחר יותר במהלך החיים. כך למשל, אנשים רבים חשים תחושת "שרפה" בחזה באופן תדיר, (באנגלית- heartburn) הנגרמת כתוצאה מעלייה חזרה של תוכן חומצות בקיבה בחזרה אל הוושט - תופעה המכונה רפלוקס קיבתי ושטי. לטווח הארוך, חזרה של חומצות קיבה אל הוושט עלולה לגרום לתסמונת בארט, שהיא הסיבוך השכיח ביותר של רפלוקס קיבתי וושטי כאמור, המקושר לסיכון מוגבר של אדנוקרצינומה בוושט. 

מחלות שונות או מומים שונים של הוושט:
*מומים מולדים בוושט
*אכלזיה
*סרטן הוושט
*דלקות הוושט
*תסמונת בארט
*סינדרום מלורי ווייס
*דיספגיה נוירוגנית

==קישורים חיצוניים==

*
מומים מולדים בוושט

מומים מולדים בושט נחלקים למספר סוגים. 
# חסר מולד של הוושט (אגנזיס): מום נדיר מאוד, ובו יש חסר מוחלט של צינור הוושט- במקומו ניתן למצוא חבל פיברוטי חסר חלל. לא ניתן לחיות במצב של חוסר מולד של הוושט.
# אטרזיה של הוושט: מום בו צינור הוושט מתפתח באופן חלקי והוושט חסר תיעול לכל אורכו או רק בחלקו. המום מופיע בדרך כלל, יחד עם הפרעות בקשר שבין הוושט לבין קנה הנשימה, למשל, מצב בו הוושט מתחבר לקנה הנשימה. מצבים נוספים הם שני חלקי ושט שאין קשר ביניהם. באופן כללי אטרזיה של הוושט מתרחשת אחת ל-1,000 עד אחת ל-4,500 לידות חי.
# נצור קנה-ושט: נצור (פיסטולה) בין קנה הנשימה לבין הוושט (לרוב הוושט התחתון, המרוחק). זהו המום השכיח ביותר והוא נובע מחוסר הפרדה בין הוושט לקנה הנשימה. ניסיון להנקה של הילד במקרה כזה יביא לאספירציה מסיבית, שאיפת מזון לתוך הריאות עם התפתחות דלקת ריאות (סיכון גבוה לאונה הימנית העליונה של הריאה). 
# היצרות הוושט (סטנוזיס): היצרות הוושט יכולה להיות מולדת או לרוב, נרכשת. היצרות מולדת נדירה יחסית ונגרמת לעיתים כתוצאה מקיומם של קורים, WEBS, הבנויים מרירית, ללא שכבה שרירית וזאת בקטע העליון של הוושט. 

== ראו גם ==
* אמבריולוגיה של מערכת העיכול

==קישורים חיצוניים==
* [https://www.eatresia.com/ אטרזיה בוושט], אתר המשפחות

קטגוריה:מומים מולדים במערכת העיכול
קטגוריה:מחלות ושט, קיבה ותריסריון
שטוג סימן 4

שטורמגשיץ 4 (בגרמנית: Sturmgeschütz IV) או בשמו המקוצר שטוג 4 (Stug 4), היה תותח סער/משחית טנקים גרמני ששירת במלחמת העולם השנייה.

== פיתוח ==
השטוג 4 פותח על ידי חברת קרופ הגרמנית, לדרישת הוורמאכט לתותח סער מתקדם. שטוג 4 נבנה על שלדת הפאנצר סימן 4 וכלל מספר שינויים קלים לעומת קודמו שטוג סימן 3. מדצמבר 1943 עד מאי 1945, חברת קרופ בנתה 1,108 יחידות של שטוג 4, והסבה עוד 31 טנקי פאנצר 4 שנפגעו בקרב לשטוג 4. 

שטוג 4 שירת בעיקר ביחידות רגלים, ונודע כמשחית טנקים מצוין, במיוחד בחזית המזרחית.

במוזיאון בפולין נמצאים שני תותחי סער שטוג 4 היחידים ששרדו את המלחמה.

==ראו גם==
שטוג סימן 3

== קישורים חיצוניים ==

* [http://afvdb.50megs.com/germany/stug4.html בסיס נתונים של AFV]
* [http://www.panzerworld.net/stugiv.html עולם הפנצר]
* [https://web.archive.org/web/20130518044615/http://www.achtungpanzer.com/sturmgeschutz-iii-sturmgeschutz-iv.htm מידע על שטוג III / IV]

קטגוריה:משחיתי טנקים גרמניים במלחמת העולם השנייה
רובי (טלנובלה)

רובי (בספרדית: Rubí) היא טלנובלה מקסיקנית מבית טלוויסה, אשר הופקה בשנת 2004. 
הטלנובלה היא גרסה מחודשת לטלנובלה בעלת אותו שם, משנת 1968. הטלנובלה זכתה להצלחה רבה ברחבי העולם, ובכלל בישראל ששודרה בערוץ ויוה, והפכה את כוכביה הראשיים, לשחקנים מפורסמים.

==עלילה==
רובי היא נערה עניה ויפה, אך שאפתנית, אשר רוצה לצאת מהעוני שבו היא ומשפחתה נמצאת. רובי היא חברתה "הטובה" של מריבל, נערה עשירה וטובת לב, אשר צולעת ברגלה הימנית עקב תאונת דרכים אכזרית, שהותירה אותה ללא אם. מזה חודשים, מריבל משוחחת באינטרנט עם אדם שקוראים לו הקטור פרר, אדריכל צעיר ויפה תואר. יום אחד, מריבל והקטור קובעים להיפגש. בשדה התעופה, מריבל מביאה את רובי, שפוגשת שם את חברו הטוב של הקטור, אלחנדרו קארדנס. ממבט ראשון השניים מתאהבים, אך לאחר שרובי מגלה שאלחנדרו הוא אינו בחור עשיר כמו שחשבה, היא זורקת אותו. לאחר שזרקה את אלחנדרו, רובי עושה מעשה נוראי: היא גונבת את אהבתו של הקטור ממריבל, וביום חתונתה, היא גורמת להקטור לנטוש את מריבל בכנסייה ונוסעת איתו לקנקון. מלאחר שהתחתנה עם הקטור, רובי מתחילה לחוות את חיי העושר, אך לומדת שהעושר אינו הכל בחיים.

== דמויות ראשיות ==
*ברברה מורי - רובי פרס
*אדוארדו סנטמרינה - אלחנדרו קארדנס
*ז'קלין ברקמונטס - מריבל דה לה פונטה
*סבסטיאן רולי - הקטור פרר
*יאדירה קארילו - אלנה נבארו

== דמויות משניות ==
*אנה מרטין - רפוחיו פרס
*חוספינה אצ'ווירה - פנצ'ה
*אנטוניו מדז'יו - איגנסיו קארדנס
*אנה בטה אספין - אליסה דוארטה
*חוסה אליאס מורנו - חנרו דוארטה
*אוליביה בוצ'יו - קרלה קארדנס
*לואיס גטיקה - קייטנו מרטינס
*לאונרדיטה אוצ'ואה - דולורס הררה גוזמן
*רוברטו ונדר - ארתורו דה לה פונטה
*מיגל פיסארו - לורטו
*פטי דיאז - כריסטינה פרס
*ארלט פצ'קו - ליילה לופז דה דואטה
* חאן - מרקו ריברה
*אינגריד מרץ - לורנה טרבינו
*מנואל לנדטה - לוסיו מונטימייור
*סרחיו גוירי - יאגו פייטרסנטה
*סרחיו ארגטה - פרנסיסקו 'פאקו' גומז
*מרקו מנדז - לואיס דוארטה לופז
*טניה וסקס - סופיה קארדנס

== פרסים ==
רובי היא אחת הטלנובלות המצליחות ביותר של שנת 2004/2005. בטקס פרסי "Premios: TV y Novelas 2005", רובי זכתה בפרסים הבאים: הטלנובלה הטובה ביותר, השחקנית הטובה ביותר (ברברה מורי), השחקן הטוב ביותר (אדוארדו סנטמרינה) ושיר הנושא הטוב ביותר.

== קישורים חיצוניים ==
* 

קטגוריה:טלנובלות מקסיקניות
קטגוריה:סדרות ערוצי ויוה וויוה פלוס
קטגוריה:תוכניות טלוויזיה בשפה הספרדית
ברנדון מקנייט

ברנדון מקנייט (באנגלית: Brandon Mcknight נולד ב-25 בספטמבר 1983 בסאות בנד, אינדיאנה) הוא כדורסלן אמריקאי המשחק בעמדת הרכז ומתנשא לגובה 1.89 מטר.
== קריירה ==
מקנייט שיחק באוניברסיטת פרדו במשך שנתיים. בעונתו האחרונה במכללה העמיד ממוצעים של 11.7 נקודות, 3.3 ריבאונדים, 3.7 אסיסטים ו-1.2 חטיפות בכ-37 דקות למשחק.

מקנייט החל את קריירת הבוגרים שלו בקולג' אנקרה מליגת העל הטורקית, במדיה העמיד ממוצעים של 8.8 נקודות, 2.4 ריבאונדים ו-1.9 אסיסטים למשחק. עונה לאחר מכן שיחק מקנייט בטקלספור מאותה הליגה, במדיה קלע 13.2 נקודות, הוריד 4.6 ריבאונדים ומסר 3.3 אסיסטים בממוצע למשחק, מה שלא עזר לקבוצתו שירדה בסיום העונה לליגה השנייה.

בעונת 2007/08 שיחק מקנייט במועדון השוודי, סולנה, עימה זכה באליפות הליגה כשהוא מעמיד ממוצעים של 22.4 נקודות, 5.1 ריבאונדים, 5.1 אסיסטים, 2.3 חטיפות למשחק. בסיום העונה נבחר מקנייט לחמישיית העונה ולשחקן ההגנה של העונה בליגה השוודית.

באוגוסט 2008 חתם מקנייט בעירוני קריית אתא מליגת העל הישראלית, במדיה קלע 8.5 נקודות, הוריד 2.7 ריבאונדים ומסר 2.6 אסיסטים בממוצע למשחק. משחק השיא שלו בעונה זו היה מול מכבי ראשון לציון ב-26 באוקטובר, נגדה קלע 15 נקודות, הוריד 7 ריבאונדים ומסר 8 אסיסטים בכ-23 דקות בממוצע למשחק. הוא שיחק לצד ארון ניקסון אך עזרתם לא מנעה מהקבוצה לרדת ליגה בסוף העונה.

לאחר עונה בודדת עבר לשחק בליגות שונות באירופה וסיים את הקריירה בשנת 2014.

==קישורים חיצוניים==

* [https://basket.co.il/all-time-players.asp?PlayerId=11259 נתונים מאתר הליגה]
* [https://www.proballers.com/basketball/player/11320/brandon-mcknight נתונים על הקריירה]

==הערות שוליים==

קטגוריה:כדורסלני עירוני קריית אתא
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:אמריקאים שנולדו ב-1983
משה נצר

משה נצר ב-[[1935 בבית חינוך לילדי עובדים]]
משה נצר (16 בינואר 1922 – 3 במאי 2009) היה מפקד בפלמ"ח וראש מועצה אזורית זבולון.

== ביוגרפיה ==
נצר נולד ברוסיה לדבורה ולשרגא נוסוביצקי (נצר). בשנת 1925, עלתה המשפחה לארץ ישראל והתיישבה בתל אביב, בה למד נצר בבית החינוך לילדי עובדים. את המשך לימודיו עשה בבית הספר המחוזי ע"ש רוזה כהן בגבעת השלושה ובבית הספר החקלאי כדורי בכיתתו של יצחק רבין, חברו עוד מאז כיתה א'.

עם תום לימודיו בשנת 1940 הצטרף לגרעין הכשרה של הנוער העובד ברמת יוחנן, ושכנע את יצחק רבין להצטרף אליו. כשהוקם הפלמ"ח בשנת 1941 התגייס אליו נצר, ושירת בפלוגה ג'. בקיץ 1942 השתתף בקורס מפקדי מחלקות, שאחריו פיקד על מחלקה ובהמשך קיבל פיקוד על פלוגה ג'. בשנת 1945 השתתף בהורדת מעפילי האונייה "ברל כצנלסון". בנובמבר 1947 מונה למפקד הגדוד השני של הפלמ"ח, ובתפקידו זה היה אחראי לביטחון בכל הנגב. לאחר פירוק הפלמ"ח היה נצר מפקד חטיבת עודד, ומדצמבר 1950 עד פברואר 1954 היה מפקד הנח"ל. מאוקטובר 1954 עד אוקטובר 1955 היה מפקד חטיבת כרמלי.

בתום שירותו, חזר לקיבוץ רמת יוחנן והיה פעיל בתנועה הקיבוצית ובמפא"י. בשנים 1958–1962 היה מזכיר הפנים של איחוד הקבוצות והקיבוצים. בשנת 1965 הצטרף לרפ"י. בינואר 1968 התמנה לראש אגף הנוער והנח"ל במשרד הביטחון תפקיד בו החזיק עד אוקטובר 1971. לאחר הפוגה בקיבוץ התמנה בדצמבר 1973 למזכיר משנה של מפלגת העבודה מטעם רפ"י ובספטמבר 1974 היה מתאם פעולות ההתיישבות והביטחון המרחבי במשרד הביטחון. בתפקידו זה הקים התנחלויות ברמת הגולן, בסיני ובבקעת הירדן, ובין השאר היה מהדוחפים לשיבה לכפר דרום, היישוב שפינה במלחמת העצמאות. באפריל 1978 נתמנה לראש היחידה להתיישבות כפרית עירונית בהסתדרות שעסקה גם בייהוד הגליל. באוגוסט 1978 השתתף בכנס של ניצי מפלגת העבודה שהתנגדו לעמדות היוניות שאמצה מפלגת העבודה. בשנת 1982 נבחר להיות ראש מועצה אזורית זבולון, תפקיד בו כיהן עד ינואר 1998. בשנים 1978–1990 היה גם יושב ראש יד לבנים.

נצר כיהן גם כראש עמותת בית הנח"ל שהוקם בנחל עוז. במאי 2004 הוענק לו פרס יד בן-גוריון על מפעל חיים על רוח התנדבות, היחלצות למשימות לאומיות וחברתיות ותרומתו להתיישבות ולביטחון.

אחותו, פרופ' רינה שפירא, היא כלת פרס ישראל לחינוך. בנו הבכור הוא האסטרופיזיקאי חגי נצר. בנו עמוס נצר משמש מאז 2018 כראש מועצה אזורית זבולון. בשנת 1967 שכל את בנו, , שנפל בעת שירותו הצבאי, ולזכרו מתקיים מאז יום עיון שנתי בנושא הבדואים במדרשת שדה בוקר.

נקבר בקיבוצו, רמת יוחנן.

==לקריאה נוספת==
* משה נצר, נצר משורשיו, סיפור חיים, הוצאת מערכות, משרד הביטחון, 2002.

==קישורים חיצוניים==
* 
* 
* 
* [https://www.nahal.co.il/2189-2/ אל"ם משה נצר], אתר הנח"ל
* 

== הערות שוליים ==

קטגוריה:לוחמי הפלמ"ח
קטגוריה:מפקדי גדודים במלחמת העצמאות
קטגוריה:מפקדי חטיבת עודד
קטגוריה:מפקדי חטיבת כרמלי
קטגוריה:בוגרי בית הספר כדורי
קטגוריה:מזכירי איחוד הקבוצות והקיבוצים
קטגוריה:בוגרי בית הספר המחוזי ע"ש רוזה כהן
קטגוריה:ראשי האגף ביטחוני-חברתי
קטגוריה:זוכי פרס בן-גוריון
קטגוריה:מפקדי פיקוד הנח"ל
קטגוריה:רמת יוחנן: אישים
קטגוריה:אישים הקבורים ברמת יוחנן
קטגוריה:אבות שכולים: חללי צה"ל
קטגוריה:אלופי-משנה בצה"ל
קטגוריה:משפחת נצר
קטגוריה:ישראלים שנולדו ב-1922
קטגוריה:ישראלים שנפטרו ב-2009
קטגוריה:ראשי המועצה האזורית זבולון
קטגוריה:חיילי חטיבת הנגב במלחמת העצמאות
רדוסלאב קובאץ'

רדוסלאב קובאץ (בצ'כית: Radoslav Kováč; נולד ב-27 בנובמבר 1979 בפראג) הוא כדורגלן עבר צ'כי, ששיחק לרוב במרכז הקישור אך לעיתים גם בעמדות הגנתיות יותר.

== קריירה ==
הוא התקדם דרך מחלקות הנוער של המועדון המקומי סיגמה אולומוץ, ושיחק בקבוצה הבוגרת של המועדון במשך שש שנים. בעונת 2003-2004 הוא עבר למועדון מליגת העל הצ'כית ספרטה פראג, בשורותיו שיחק שנתיים. ביולי 2005, הוא חתם בספרטק מוסקבה. ב-30 בינואר 2009, הוא הועבר למועדון האנגלי וסטהאם יונייטד בעסקת השאלה עד לתום עונת 2008-2009. קובאץ' שיחק את משחק הבכורה שלו עבור ווסטהאם ב-25 בפברואר 2009, בהפסד 2-0 למידלסברו במסגרת גביע ה-FA. 
ביולי 2011 הצטרף קובאץ' לקבוצה השווייצרי פ.צ. בזל לשנתיים, את משחקו הראשון בקבוצה ערך ב-16 ביולי 2011 נגד יאנג בויז ברן בתוצאה 1-1.

ב-9 באוקטובר 2004, קובאץ' ערך את הופעת הבכורה הבינלאומית שלו עבור נבחרת צ'כיה, בניצחון 1-0 על רומניה. קובאץ' שיחק עבור נבחרתו במשחק במסגרת מונדיאל 2006 בו הפסידו לאיטליה ובמשחק במסגרת יורו 2008, בו ניצח יחד עם נבחרתו את שווייץ.

==קישורים חיצוניים==

קטגוריה:כדורגלנים צ'כים
קטגוריה:קשרי כדורגל צ'כים
קטגוריה:פראג: כדורגלנים
קטגוריה:כדורגלני סיגמה אולומוץ
קטגוריה:כדורגלני ספרטה פראג
קטגוריה:כדורגלני ספרטק מוסקבה
קטגוריה:כדורגלני וסטהאם יונייטד
קטגוריה:כדורגלני פ.צ. בזל
קטגוריה:כדורגלני סלובן ליברץ
קטגוריה:כדורגלני נבחרת צ'כיה
קטגוריה:כדורגלנים באולימפיאדת סידני (2000)
קטגוריה:כדורגלני מונדיאל 2006
קטגוריה:כדורגלני יורו 2008
קטגוריה:צ'כים שנולדו ב-1979
פסחא של הסוסים

פסחא של הסוסים או יום חמישי של הסוסות (ברומנית: Paştele cailor או Joia iepelor בבולגרית: Konski Veligden) הוא ספק מנהג, ספק חג מקובל ביישובים שונים ברומניה.

על פי אגדה נוצרית הסוסים הרעישו בעת שמרים, אם ישו ילדה אותו, לכן קוללו שיהיו תמיד רעבים, חוץ מיום אחד בשנה, ביום בו נחוג פסחא של הסוסים. ביום זה מאכילים היטב את הסוסים, לא מעבידים אותם ולא רותמים אותם לעגלות ובעבר, באזורים מסוימים, נהגו לערוך טקסים דתיים בהם ביקשו בריאות טובה לבעלי חיים אלה.

== הניב ==
פסחא של הסוסים נחוג בעיר טרגובישטה שברומניה על ידי המיעוט הבולגרי החי בה, בכל שנה בשבת הראשונה של צום הפסחא, אך במקומות אחרים יש לחג מועד אחר. המועד המשתנה של החג, לפי המנהגים המקומיים, גרמו לכך שקשה לעקוב ולדעת מראש מתי החג מתקיים ומכאן נגזר הניב הרומני "La paştele cailor" (בפסחא של הסוסים), שמשמעותו: במועד לא ידוע בעתיד, כנראה אף פעם. לדוגמה: "מתי משה יחזיר את חובו?", "בפסחא של הסוסים!" (אף פעם).

==ראו גם==
* בוקרה פיל מישמיש
* שה"י פה"י

== קישורים חיצוניים ==
* [http://www.crestinortodox.ro/datini-obiceiuri-superstitii/pastele-cailor-ispasul-91072.html Pastele Cailor - Ispasul] באתר של CrestinOrtodox.ro 
* [https://web.archive.org/web/20141221052013/http://banateanul.gandul.info/saptamanal/pastele-cailor-2675444 Paştele Cailor] 
* [http://www.evz.ro/ei-formeaza-singura-comunitate-din-romania-care-a-sarbatorit-astazi-pastele-cailor-1029433.html Ei formează SINGURA comunitate din România care a sărbătorit astăzi PAȘTELE CAILOR] 

קטגוריה:מנהגים רומניים
קטגוריה:מילים וביטויים ברומנית
קטגוריה:זמן: היבטים חברתיים ופסיכולוגיים
גיל לנדאו

גיל לנדאו (נולד ב-20 בפברואר 1985) הוא פזמונאי, מלחין, מפיק מוזיקלי, גיטריסט, זמר ומוזיקאי ישראלי.

== קריירה ==
נולד ב-20 בפברואר 1985 בתל אביב. בוגר התיכון לאמנויות. ב-2011 הקים לנדאו יחד עם יעל שושנה כהן את ההרכב "לולה מארש". רעיון הקמת הקבוצה נוצר במסיבת יום ההולדת של לנדאו. במשך 18 חודשים הם כתבו, הקליטו וביצעו שירים שהופיעו בהמשך באלבומם. הם חיפשו מוזיקאים נוספים כדי להרחיב את טווח הקולות והמוזיקה שלהם, בהם מתי גלעד (גיטרה בס, חבר להקת ג'יין בורדו), רמי אוסרווסר (גיטרה) ודקל דביר (תופים) שהצטרפו להרכב זמן קצר לאחר מכן. בין השירים שהקליט ההרכב ניתן למנות את "You're Mine", שזכה להצלחה רבה בישראל ומחוצה לה תוך שנכנס אל המקום ה-10 במצעד הרשמי של גלגלצ ולמקום ה-135 במצעד של איגוד תעשיית ההקלטות הצרפתי.

ב-2012 הצטרף להרכב הקאנטרי הישראלי ג'יין בורדו כגיטריסט הלהקה, אך עזב אותה לאחר אלבומה השני.

ב-2014 חבר לנדאו אל לי בירן ויחד הקימו את ההרכב "Band Animal", שאף היה מועמד בטקס פרסי המוזיקה של MTV ישראל לשנת 2014.

ב-2020 יצא האלבום השני של לולה מארש, "Someday Tomorrow Maybe". האלבום, לעומת אלבומם הקודמים, הופק במלואו על ידי לנדאו. האלבום הגיע בשיאו למקום ה-54 במצעד האלבומים האוסטרלי.

== חיים אישיים ==
נשוי לשחקנית אביב פנקס. כיום מתגורר בתל אביב.

== קישורים חיצוניים ==
 
* 

קטגוריה:בוגרי התיכון לאמנויות ע"ש צ'ארלס א' סמית'
קטגוריה:פזמונאים ישראלים
קטגוריה:מלחינים ישראלים
קטגוריה:מפיקים מוזיקליים ישראלים
קטגוריה:גיטריסטים ישראלים
קטגוריה:מוזיקאים ישראלים
קטגוריה:לולה מארש
קטגוריה:ישראלים שנולדו ב-1985